CELEX: 62008CN0421
Language: mt
Date: 2008-09-24 00:00:00
Title: Kawża C-421/08 P: Appell ippreżentat fl- 24 ta' Settembru 2008 minn Calebus, SA mid-digriet tal-Qorti tal-Prim'Istanza (L-Ewwel Awla) fl- 14 ta' Lulju 2008 fil-Kawża T-366/06, Calebus, SA vs Il-Kummissjoni tal-Komunitajiet Ewropej, sostnuta mir-Renju ta Spanja

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/5
            
         Appell ippreżentat fl-24 ta' Settembru 2008 minn Calebus, SA mid-digriet tal-Qorti tal-Prim'Istanza (L-Ewwel Awla) fl-14 ta' Lulju 2008 fil-Kawża T-366/06, Calebus, SA vs Il-Kummissjoni tal-Komunitajiet Ewropej, sostnuta mir-Renju ta Spanja
   (Kawża C-421/08 P)
   (2009/C 55/08)
   Lingwa tal-kawża: L-Ispanjol
   Partijiet
   
      Appellanti: Calebus, SA (rappreżentant: R. Bocanegra Sierra, abogado)
   
      Appellati: Il-Kummissjoni tal-Komunitajiet Ewropej u Ir-Renju ta' Spanja
   Talbiet tal-appellanti
   li jitqies li ġie ppreżentat appell mid-digriet tal-Qorti tal-Prim'Istanza tal-14 ta' Lulju 2008, li fih ġiet iddikjarata inammissibbli t-talba mressqa minn Calebus, SA fil-Kawża T-366/06 u li, permezz tal-formalitajiet legalment obbligatorji, tingħata deċiżjoni li permezz tagħha jintlaqa' r-rikors, jiġi rrevokat id-digriet ikkontestat, it-talba tiġi ddikjarata ammissibbli u li jintlaqgħu it-talbiet tagħha.
   Aggravji u argumenti prinċipali
   L-appell qed jiġi ppreżentat mid-digriet tal-14 ta' Lulju 2008 tal-Qorti tal-Prim'Istanza li fih ġiet iddikjarata inammissibbli t-talba fil-Kawża T-366/06, imressqa minn Calebus, SA kontra d-Deċiżjoni 2006/613/KE (1), tad-19 ta' Ġunju 2006, li permezz tagħha ġiet adottatata l-lista ta' siti ta' importanza għall-Komunità tar-reġjun bijoġeografiku Mediterran, fil-parti li tikkonċerna l-inklużjoni fis-SIK “ES61110006 Ramblas de Gergal, Tabernas y Sur de Sierra Alhamilla” li jagħmel parti minn din il-lista, tal-attività agrikola “Las Cuerdas”.
   L-appell jikkunsidra li fid-digriet ikkontestat hemm żball ta' liġi meta ġie sostnut li t-talba mhijiex ammissibbli peress li l-appellanti m'għandhiex interess dirett fl-annullament. Fir-rigward ta' dak li huwa sostnut fid-digriet, id-Deċiżjoni 2006/613 tobbliga lill-Istati, f'kull każ, minnhom stess u b'mod awtomatiku, li jissottomettu s-siti kkwalifikati bħala siti ta' importanza għall-Komunità (SIK), fejn fosthom hemm l-attività agrikola “Las Cuerdas”, għal sistema ta' protezzjoni li neċessarjament tillimita l-possibbiltajiet ta' użu tagħha u li tnaqqas l-element ta' profitt u l-valur ta' bejgħ tagħha. L-Istati Membri għandhom marġni ta' diskrezzjoni sabiex jistabbilixxu l-kontenut konkret ta' dawn il-miżuri, iżda mhux biex jiddeċiedu jekk jissottomettux jew le dawn l-attivitajiet agrikoli għal miżuri ta' dan it-tip, u għalhekk l-eżistenza ta' din il-marġni ma tmurx kontra l-effettività diretta tad-deċiżjoni dwar il-kamp legali tal-appellanti.
   
      (1)  ĠU L 259, p. 1.